Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 700

5. Tulajdonosi részesedés Tulajdonosi részesedések között kell jelenteni a vállalkozás eszközei között szereplõ részvények és egyéb részesedések, illetve befektetési jegyek nettó (értékvesztéssel korrigált) könyv szerinti értékét. Ebben az eszközcsoportban kell jelenteni valamennyi befektetési jegy állományát, ugyanakkor nem kell figyelembe venni a visszavásárolt saját részvényeket. Nem mutatható ki tulajdonosi részesedésbõl származó követelés az államháztartással és a háztartásokkal szemben. A részvények közé tartoznak a részvénytársaság formájában mûködõ rezidens, vagy nem rezidens, pénzügyi vagy egyéb tevékenységet folytató vállalatoknak a jelentõ tulajdonában lévõ, tõzsdén jegyzett, vagy egyéb részvény értékpapírjai. Az üzletrészek között kell kimutatni minden egyéb, nem részvény és nem befektetési jegy formájában fennálló tulajdonosi részesedést. A befektetési jegyekhez sorolandók a rezidens vagy nem rezidens, nyílt, vagy zárt végû befektetési alapok által kibocsátott befektetési jegyek. Befektetési jegy csak a külfölddel (L szektor), a pénzpiaci alapok esetében az egyéb monetáris intézményekkel (C szektor) és az egyéb pénzügyi közvetítõkkel (D szektor) szemben fennálló követelésként jelentendõ.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes